**BTW-terugbetalings vir toeriste en buitelandse ondernemings**

**Wat is die BTW-terugbetalingmeganisme?**

Die huidige standaardkoers vir BTW in Suid-Afrika is 15%. Die standaardkoers is van toepassing op amper alle goedere of dienste gelewer in die ekonomie, en word oplaas deur die eindverbruiker gedra.

Suid-Afrika het 'n BTW-terugbetalingmeganisme om die bedrag BTW betaal op die aankoop van goedere deur persone wat Suid-Afrika besoek, terug te betaal. Die persoon moet 'n eis indien vir 'n BTW-terugbetaling ten tyde van vertrek, of ten tyde van die uitvoer van die **goedere** uit Suid-Afrika, onderhewig aan bepaalde voorwaardes en vereistes gelys in deel een van die uitvoerregulasie.

Die BTW-terugbetaling is slegs van toepassing op die aankoop van **goedere**, en nie op die aankoop van dienste nie, byvoorbeeld BTW betaal op de lewering van vervoerdienste. Vir meer inligting oor die proses vir BTW-terugbetalingeise, verwys na die gids oor BTW-terugbetalings ingevolge deel 1 van die BTW-uitvoerregulasie nr. 316 en die werklike regulasie R316 ingevolge die omskrywing van 'uitgevoer' in die Wet op BTW soos gepubliseer in staatskoerant 37580.

Spesiale reëls is van toepassing vir die terugbetaling van BTW betaal op die aankoop van registreerbare goedere en tweedehandse goedere. Vir meer inligting, verwys na deel een van die uitvoerregulasie. Verwys na die gids oor BTW-terugbetalings ingevolge deel 1 van die BTW-uitvoerregulasie nr. 316 en die werklike regulasie R316 ingevolge die omskrywing van 'uitgevoer' in die Wet op BTW soos gepubliseer in staatskoerant 37580.

**Wie mag 'n BTW-terugbetaling eis?**

Die uitvoerregulasie omskryf 'n persoon wat kwalifiseer vir die BTW-terugbetalingmeganisme as 'n 'kwalifiserende aankoper', en sluit in:

* 'n toeris;
* 'n buitelandse diplomaat;
* 'n buitelandse onderneming;
* 'n nie-inwoner van die Republiek;

Daar is ander vereistes wat aan voldoen moet word vir die doeleindes van die definisie van 'kwalifiserende aankoper'. Vir meer inligting, verwys na die gids oor BTW-terugbetalings ingevolge deel 1 van die BTW-uitvoerregulasie, nr. 316 en die werklike regulasie R316 ingevolge die omskrywing van 'uitgevoer' in die Wet op BTW soos gepubliseer in staatskoerant 37580.

**Hoe eis ek 'n BTW-terugbetaling?**

'n Kwalifiserende aankoper mag 'n terugbetaling eis van BTW betaal op die aankoop van goedere deur sodanige eis in te dien by die BTW-terugbetalingadministrateur (die VRA).

Die kwalifiserende aankoper moet, onder andere, hom/haarself saam met die goedere aanmeld by 'n doeanebeampte by een van die gelysde aangewese kommersiële hawens vanwaar die kwalifiserende aankoper Suid-Afrika sal verlaat. Die belastingfaktuur vir goedere wat nie as handbagasie gehou word nie, moet deur die doeanebeampte en 'n VRA-beampte onderskryf word indien die VRA 'n fisiese teenwoordigheid het by die kommersiële hawe. Indien die VRA-beampte nie 'n fisiese teenwoordigheid het nie, moet jy skriftelik aansoek rig aan die VRA. Verwys die lys van kommersiële hawens onderaan hierdie blad.

Vir meer inligting, verwys na die gids oor BTW-terugbetalings ingevolge deel 1 van die BTW-uitvoerregulasie nr. 316 en die werklike regulasie R316 ingevolge die omskrywing van 'uitgevoer' in die Wet op BTW soos gepubliseer in staatskoerant 37580.

**Wanneer sal 'n BTW-terugbetaling oorweeg word?**

'n BTW-terugbetaling sal oorweeg word indien die volgende vereistes, onder andere, nagekom word:

* Die aankoper moet 'n kwalifiserende aankoper wees soos omskryf in die uitvoerregulasie.
* Die goedere moet uitgevoer word binne 90 dae vanaf die datum van die belastingfaktuur, onderhewig aan bepaalde uitsonderings gelys in deel een van die uitvoerregulasie.
* Die BTW-ingeslote totaal van alle roerende goedere aangekoop gedurende 'n bepaalde besoek aan Suid-Afrika en uitgevoer aan die einde van sodanige besoek deur die kwalifiserende aankoper, moet die minimum van R250 per kwalifiserende aankoper oorskry.
* Die versoek om 'n terugbetaling, tesame met die toepaslike dokumente, moet deur die VRA ontvang word binne 90 dae vanaf datum van uitvoer.
* Die goedere moet uitgevoer word deur een van die 43 aangewese kommersiële hawens deur die kwalifiserende aankoper of die kwalifiserende aankoper se vervoerkontrakteur.
* Die kwalifiserende aankoper moet alle toepaslike oorspronklike stawende dokumente verskaf soos uiteengesit in deel een van die uitvoerregulasies om te bewys dat die roerende goedere per pad, see, lug of spoorweg uitgevoer is.

Die 43 aangewese kommersiële hawens is:

| **Landgrensposte** |
| --- |
| **Land** | **Kommersiële hawens** |
| Zimbabwe | Beitbrug |
| Mosambiek | Lebombo |
| Namibië | VioolsdriftNakop/Nargos |
| Botswana | RamatlabamaSkilpadshekGroblersbrugKopfontein |
| Lesotho | CaledonspoortFicksburgMaserubrugVan RooyenshekQachasnek |
| Swaziland | Jeppes ReefManangaMahambaNerstonGolelaOshoek |

| **Internasionale lughawens** | **Hawes** | **Spoorwee** |
| --- | --- | --- |
| BloemfonteinKaapstad King Shaka (Durban)OR Tambo (Johannesburg)Gateway (Polokwane)LanseriaKruger MpumalangaPilansbergGqeberhaUpington | Kaapstad DurbanOos-LondenMosselbaaiGqeberhaPort NgquraRichardsbaaiSaldanha | GermistonGolelaJohannesburgMaserubrugMafikengUpington |

**Neem kennis:** Die VRA het 'n fisiese teenwoordigheid by slegs die volgende internasionale lughawens: Kaapstad, King Shaka en OR Tambo.

**Hoe kontak ek die VRA?**

Kontakbesonderhede vir die VRA se hoofkantoor is as volg:

**Posadres**

Die BTW-terugbetalingadministrateur
Posbus 107
OR Tambo Internasionale Lughawe (Johannesburg)
Suid-Afrika
1627

**Straatadres**

Plot 206/1 Highstraat
Pomona
Kemptonpark
1619

**E-posadresse**

Algemeen: info@taxrefunds.co.za
Botswana: botswana@taxrefunds.co.za
Swaziland: swaziland@taxrefunds.co.za
Namibië: namibia@taxrefunds.co.za
Ander lande: generalqueries@taxrefunds.co.za

**Ander wyses om die VRA te kontak:**

Webtuiste: www.taxrefunds.co.za
Telefoon: +27 11 979 0055
Faksimilie: +27 11 396 1129

**Benodig jy hulp?**

* Verwys na die VAT404 gids vir ondernemers (hoofstuk 12 - uit- en invoere)
* Verwys na die VAT420 gids vir motorhandelaars (hoofstuk 5 - direkte en indirekte uitvoere)
* Verwys na die regeringskennisgewing, nr. R. 316 'Uitvoerregulasies'
* Skakel die SARS-kontaksentrum by 0800 00 7277 of +27 11 602 2093.
* Versoek 'n virtuele afspraak - onthou om eers 'n afspraak te maak.